recursal/SuperWikiNEXT-32B huggingface dataset:
**קוברה פיליפינית** המכונה גם **קוברה צפון-פיליפינית** (שם מדעי: ***Naja philippinensis***) היא מין של קוברה יורקת ממשפחת הפתניים החיה רק באיי הפיליפינים. זוהי אחת מהארסיות שבקוברות.

מאפיינים
--------

קוברה זו מגיעה לאורך של 1.6 מטרים בממוצע אם כי כמה פרטים הגיעו לאורך שני מטרים. זוהי קוברה בעלת ראש רחב וקצר, נחיריים בולטים ועיניים גדולות ושחורות. צבעה בהיר יחסית עד חום בינוני. הצעירים בעלי גוונים כהים יותר.

הקוברה מצויה במדרונות ושטחי יערות לחים וכן בשדות חקלאיים, ג'ונגלים ובקרבת מגורי האדם והיא מחבבת במיוחד מקווי מים כמו בריכות, שלוליות וכדומה. תפוצתה בשטחי צפון הפיליפינים בלוזון, מינדורו, קאטאנדואנס, מאסבאטה ובכמה אייים קטנים יותר. דיווחים על הימצאותה בפלאוואן התבררו כשגויים. בפיליפינים ישנו מין נוסף של קוברה בפיליפינים - קוברה דרום פיליפינית (*Naja samarensis*).

הקוברה ניזונה בעיקר מעכברים ושאר יונקים קטנים, מצפרדעים, לטאות ומנחשים אחרים, אותם היא הורגת בארס חזק. היא אוכלת כמעט כל טרף אפשרי, כולל נחשים ארוכים כמותה. הטורפים שלה הם אנשים, עופות דורסים, נמיות ורב-פתן מלכותי, הגדול בפתניים. לעיתים היא גם נפגעת מחולדות המגיבות על ההכשה בנשיכות לעבר הראש והעיניים, אך הדבר לא קטלני עבור הקוברה.

הקוברה ארסית מאוד ובעלת נוירוטוקסין חזק הגורם לשיתוק של איברי הנשימה ושל שאר הגוף במהירות. תסמיני ההכשה כוללים בחילות והקאות, כאבים ונפיחויות, כאבי ראש, סחרחורת ובעיות נשימה שיכולות להסתיים בדום לב או במוות בקלות. עם זאת ישנו נוגדן היכול להציל את המוכשים אם הם מקבלים בזמן. לפי מדד ה-LD50 הארס של קוברה זו הוא החזק ביותר מבין הקוברות, למעט המין קוברה כספית. ערך זה הוא 0.20 מ"ג/ק"ג או 90–100 מ"ג ארס בהכשה.

בנוסף על ארס זה הקוברה יכולה לירוק את הארס למרחק שלושה מטרים לעבר עיניו של הקורבן ולעוור אותו, אם כי לא להרוג.

קישורים חיצוניים
----------------

ויקישיתוף מדיה וקבצים בנושא **קוברה פיליפינית** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ITIS
* NCBI
* GBIF
 |

הערות שוליים
------------

1. ↑  קוברה פיליפינית באתר הרשימה האדומה של IUCN
**פרנץ דיאק** (בהונגרית: **Deák Ferenc**;‏ 16 בינואר 1922 – 18 באפריל 1998) היה כדורגלן הונגרי, ששיחק בעמדת החלוץ. לפי הפדרציה הבינלאומית להיסטוריה וסטטיסטיקה של הכדורגל (IFFHS), דיאק כבש מעל 576 שערים רשמיים במהלך הקריירה – נתון המציב אותו ככובש ה-8 הפורה ביותר בתולדות הכדורגל העולמי.

ביוגרפיה
--------

דיאק נולד ב-16 בינואר 1922 בבודפשט שבהונגריה. עם תחילת הקריירה ב-AC צנטלורינסי התחיל לכבוש בצרורות, ובעונת 1945/46 הגיע לשיא שערים לעונה בליגה באירופה, 66 שערים ב-34 הופעות בלבד. דיאק היה למלך השערים פעם נוספת עונה אחר כך עם 48 שערים ולאחר מכן עבר לפרנצווארוש.

במדים הלבנים-ירוקים הוא כבש בשנתו הראשונה 41 שערים ונבחר בפעם השלישית והאחרונה למלך השערים בליגה עם 59 שערים בעונת 1948/49, עונה בה היה שותף לזכייתה באליפות. בשנת 1950 עבר דיאק לאויפשט למשך הארבע שנים הבאות. בסך הכל ערך 238 משחקי ליגה וכבש בהם 305 שערים. החל משנת 1955 עבר לשחק בליגה השנייה בקבוצות כמו ספרטקוס ואגיטרטס בודפשט ולבסוף ב-1958 עם BFC שיופוק. עם מירב השערים שכבש דיאק במהלך הקריירה הוא למעשה הכובש ההונגרי השני בטיבו בהיסטוריה אחרי פרנץ פושקש.

במדי נבחרת הונגריה עשה את הופעת הבכורה ב-6 באוקטובר 1946 נגד אוסטריה בבודפשט, משחק בו הצטיין עם צמד שערים מנצח. יחד עם גיולה ז'נגלר ופרנץ פושקש ששיחקו לצידו היה שותף לזכייתה בגביע מרכז אירופה של בין השנים 1948–1953. דיאק סיים את דרכו בנבחרת עם שער ב-20 בנובמבר 1949 בניצחון 0–5 על שוודיה.

דיאק עם משפחתו

תארים
-----

פרנצווארוש
* אליפות הונגריה: 1948/49

אישיים
* מלך השערים בליגה ההונגרית (3): 1945/46 **(שיא)**, 1946/47, 1948/49
* כדורגלן השנה בהונגריה: 1946

קישורים חיצוניים
----------------

ויקישיתוף מדיה וקבצים בנושא **פרנץ דיאק** בוויקישיתוף

* פרופיל, באתר Transfermarkt
* פרופיל, באתר National Football Teams
* פרנץ דיאק, באתר "Find a Grave" (באנגלית)
הרב **בנט בנימין מלכיאור** (24 ביוני 1929 – 28 ביולי 2021) היה הרב הראשי של הקהילה היהודית בדנמרק בין השנים 1969–1996.

ביוגרפיה
--------

בנט מלכיאור נולד בעיר הגרמנית בּוֹיתֶן, הידועה כיום כביטום בפולין, להורים ממוצא יהודי-דני. אביו, מרכוס מלכיאור, כיהן באותה עת כרבה של העיר, ומאוחר יותר היה לרב הראשי של הקהילה היהודית בדנמרק. לבנט היו חמישה אחים, ביניהם הפוליטיקאי והעיתונאי הדני-ישראלי, ורנר דוד מלכיאור (1922–1987) והפוליטיקאי והשר-לשעבר בממשלת דנמרק, ארנה מלכיאור (1924–2016).

בשנת 1933 שבה המשפחה לדנמרק, אולם כאשר מלאו לבנט 14 שנים, נאלצה המשפחה להימלט בעקבות צו הגירוש נגד יהודי דנמרק באוקטובר 1943. תחילה נמלטה המשפחה לדרום דנמרק, שם שוכנה בחצרו של הבישוף. בשלב מאוחר יותר, בתום הפלגה בת 19 שעות בסירת דיג בים הבלטי, הגיעה המשפחה לשוודיה, שם המשיך בנט בלימודיו כפליט דני.

אחרי שחרור דנמרק במאי 1945, יכלה המשפחה לשוב לדנמרק ובנט מלכיאור למד שם בתיכון. אולם ב-1948 הוא התנדב לשרת בצה"ל והשתתף במלחמת העצמאות.

בשנים 1949–1958 שימש מלכיאור כמורה בבית הספר היהודי בקופנהגן. ב-1963 הוא עמד בהצלחה במבחן לרבנות ב-Jew's College בלונדון (כיום London School of Jewish Studies), ונתמנה לרב הראשי של קהילת קופנהגן. לאחר פטירת אביו ב-1969, נתמנה בנט מלכיאור למחליפו כרב הראשי של יהדות דנמרק. הוא החזיק במשרה זו עד צאתו לגמלאות בשנת 1996.

כרבה הראשי של יהדות דנמרק נודע בנט מלכיאור במעורבותו המקומית והבינלאומית בנושאים הנוגעים לפליטים ולנפגעי רדיפות, והוא הגן בין השאר על זכויותיהם של מוסלמים בדנמרק.

מלכיאור היה מהחברים המיסדים במשלחת הדנית לוועדת הלסינקי לזכויות האדם (1985), היה חבר בוועדת הסיוע הדנית לפליטים (1996–2007) ושימש כיו"ר הפורום היהודי-נוצרי-מוסלמי (2002–2004).

משפחתו
------

בנט מלכיאור נישא ב-1951 לליליאן וייסדורף, ולזוג נולדו ארבעה בנים: מיכאל (שר וחבר הכנסת לשעבר) (1954), ג'ון (1956), אלן (1962) וקים (1966).

אותות כבוד
----------

לבנט מלכיאור הוענק תואר אבירות מלכותי דני מדרגה ראשונה. הוא קיבל גם אות הוקרה על השתתפותו במלחמת העצמאות של ישראל, צלב השירות של גרמניה המערבית, ואות הוקרה מטעם הארגון הארצי של ידידי הפליטים בדנמרק. ב-1999 הוא מונה לנשיא הכבוד של ארגון בני ברית באירופה לכל ימי חייו.

כתביו
-----

מלכיאור תרגם שורה של יצירות לדנית, בין השאר את חמשת חומשי התורה. הוא גם חיבר כמה ספרים, ובהם אוטוביוגרפיה בשם Så vælg da livet ("ובחרת בחיים").

קישורים חיצוניים
----------------

ויקישיתוף מדיה וקבצים בנושא **בנט מלכיאור** בוויקישיתוף

הערות שוליים
------------

1. ↑  יהונתן גוטליב, הרב בנט מלכיאור הלך לעולמו, באתר ערוץ 7, 28 ביולי 2021
2. ↑  Oktober '43 - Bent Melchiors historie. Dansk Institut for Internationale Studier. Besøgt 7. maj 2017.
3. ↑  Bent Melchiors side hos ARTE. Besøgt 7. maj 2017.(הקישור אינו פעיל, 2.8.2021)
4. ↑  Karin Weinholt: Bent Melchior i Den Store Danske, Gyldendal. Hentet 7. maj 2017 fra denstoredanske.dk.
5. ↑  – 8. Bent Melchior – The Melchior family page

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007265224605171
* BIBSYS: 90166237
* GND: 124610943
* ISNI: 0000 0000 7869 1930
* LCCN: n91011631
* SUDOC: 057293961
* VIAF: 79501801
* WorldCat: lccn-n91011631

 |
**פרנץ הטווני,** ברון (בהונגרית: **Hatvany Ferenc**; בודפשט, 29 באוקטובר 1881 – לוזאן, 7 בפברואר 1958) היה צייר יהודי-הונגרי. אחיו הצעיר של הצייר ואספן האמנות, הסופר הברון לאיוש הטווני.

ביוגרפיה
--------

 הווילה לוניאי-הטווני שתוכננה על ידי מיקלוש איבל בבודה. פרנץ הטווני התגורר בווילה בין השנים 1923 – 1944.
פרנץ הטווני נולד במשפחה יהודית כבנם של הברון שאנדור הטווני-דויטש (1852–1913), ושל אמו הברונית אמה הטווני-דויטש (1858–1901). משנת 1892 למד בגימנסיה בבודפשט. הוא סיים את ארבע שנות הגימנסיה הנמוכות במערכת הציבורית ואת ארבע הכיתות הגבוהות כתלמיד פרטי. הוא סיים את לימודיו בשנת 1900 והמשיך לימודי אמנות בבודפשט אצל אדולף פניאש ושאנדור ביהרי, לאחר מכן במושבת האמנים של באיה מארה, וכן בפריז אצל הצייר ז'אן-פול לורנס (Jean-Paul Laurens).

משנת 1899 הוא הציג בתערוכות עם תמונות העירום שלו, שהראו את השפעה של ז'אן-אוגוסט-דומיניק אנגר. בציוריו הודגשו פלסטיות ואובייקטיביות. זו בולטת יותר בדיוקנאותיו שצוירו בצבעי אפיון חיים יותר (למשל:אישה בכובע כחול). לאחר שנת 1935 השפעתו של בלה צובל שררה ביצירותיו. הן הושפעו גם מפוסט-אימפרסיוניזם. הוא בילה שנים באיטליה, בגרמניה ובספרד, הציג בתערוכות אוסף רבות שם (בשנת 1912 בברלין ובפריז) ובהונגריה במוזיאון ארנסט (1914, 1918).

היה לו מוניטין של אספן אמנות ידוע. הוא השקיע חלק נכבד מעושרו והכנסתו להעשרת אוסף האמנות שלו, שנבחר בטעם מעולה, בעיקר יצירות מופת צרפתיות והונגריות. האוסף התפזר (ברובו נשדד) במהלך ולאחר מלחמת העולם השנייה.

היצירות משמעותיות באוסף
-----------------------

* טינטורטו: דיוקן גבר (1570) - נלקח לברית המועצות כשלל מלחמה;
* אל גרקו: משה בהר סיני (כ־1567–1570) - הרקליון, המוזיאון הלאומי;
* ז'אן-אוגוסט-דומיניק אנגר: האמבטיה הקטנה (1826) - וושינגטון, גלריית הזיכרון של פיליפס;
* דלקרואה: המחנה הערבי (1863) - המוזיאון לאמנויות יפות;
* ז'אן-בטיסט קאמי קורו: מריאטה חולמנית (1869–1870) - נלקחה לברית המועצות כשלל מלחמה;
* גוסטב קורבה: מתאבקים (1853) - מוזיאון לאמנויות יפות;
* מאנה: בר הפולי-ברג'ה (1881-82) - לונדון, מכון קורטולד;
* סזאן: מזנון (כ־1873–1877) - מוזיאון לאמנויות יפות;
* פיקאסו: אמא עם ילד (1904) - מוזיאון לאמנויות יפות.

בשנת 1915 הוא זכה במדליית הזהב הגדולה הממלכתית של הונגריה. משנת 1947 התגורר בפריז.

לקריאה נוספת
------------

* לקסיקון ביוגרפי הונגרי: 1978-1991.
* לקסיקון יהודי הונגרי. 1929. פרנץ הטווני
* ביוגרפיה פרנץ הטווני (באנגלית)

קישורים חיצוניים
----------------

ויקישיתוף מדיה וקבצים בנושא **פרנץ הטווני** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* GND: 123636159
* ISNI: 0000 0000 6683 536X
* RKD: 27680
* ULAN: 500093866
* VIAF: 62459997
* WorldCat: viaf-62459997

 |
**פרנץ אנדראס באואר** (בגרמנית: **Franz Bauer**‏; 14 במרץ 1758 – 11 בדצמבר 1840) היה חוקר ואמן בוטני אוסטרי.

ביוגרפיה
--------

הוא נולד בפלדסברג, מוראביה (בצ'כיה), והוא היה בנו של לוקאס באואר (נפטר 1761), צייר החצר של נסיך ליכטנשטיין, ואחיהם של הציירים יוזף אנטון (1756–1830) ופרדיננד באואר (1760 –1826). לאחר מותו של לוקאס באואר, אשתו, תרז המשיכה להעביר לשלושת בניה שיעורים באמנות ובאיור. יוזף החליף את אביו כצייר החצר ובסופו של דבר הפך למנהל הגלריה בווינה.

פרנץ ופרדיננד רכשו את החוויה הראשונה שלהם באיור בוטני עם הגעתו של נורברט בוקיוס, אב המנזר מפלדסברג, בשנת 1763, והפיקו מעל 2000 רישומי צבעי מים של דגימות צמחים בהדרכתו. הם הועסקו אז על ידי הרוזן דיטריכשטיין כציירי פרחים בווינה - פרנץ אייר עבודות של הברון ניקולאוס יוזף פון ז'קין ובנו הברון יוזף פרנץ פון ז'קין בגנים הקיסריים של ארמון שנברון. פרנץ ליווה את האחרון לאחר מכן ללונדון. שם הוצג בפני ז'קין הצעיר סר ג'וזף בנקס, שהכיר ביכולת כישרונו יוצא הדופן והבטיח לו תפקיד כמאייר בוטני ראשון בגנים הבוטניים המלכותיים, קיו ובמוזיאון, בשכר שנתי של 300 ליש"ט.

הוא שהה שם למשך שארית חייו, והפיק שפע של איורים בוטניים ואנטומיים מעולים, הפך לחבר בחברה המלכותית ומונה לצייר בוטני של המלך ג'ורג' השלישי.

ב-1790 התיישב פרנץ באואר בקיו והיה מעורב בציורים מפורטים ורישומים של נתיחות פרחים, לרוב ברמה מיקרוסקופית, והקפיד מאוד על צביעת היד של עותקים ליטוגרפיים של עבודותיו. במהלך תקופה זו הוא הדריך את המלכה שרלוט, הנסיכה אליזבת ויליאם הוקר באומנות האיור, ולעיתים קרובות אירח בביתו חברים ובוטנאים.

הוא נפטר בשנת 1840, ונקבר בכנסיית סנט אן, קיו, ליד תומאס גיינסבורו.

את המורשת שלו אפשר למצוא בפרסומים מפוארים כמו מיון צמחים אקזוטיים (1796–1803), שיתוף הפעולה שלו עם ג'ון לינדלי איורי צמחי סחלבים (1830–1838), והליטוגרפיות העדינות שלו ב"סטרליציא דיפיקטה" (1818).

גלריה
-----

* 
* 
* 
*

קישורים חיצוניים
----------------

ויקישיתוף מדיה וקבצים בנושא **פרנץ באואר** בוויקישיתוף

הערות שוליים
------------

1. ↑  International Plant Names Index, www.ipni.org
2. ↑  Royal Botanic Gardens, Kew: History and Heritage: People: Artists: Franz (Francis) Andreas Bauer, web.archive.org, ‏2007-07-03

|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 1010982
* BnF: cb12560153d (data)
* Botanist: F.A.Bauer
* CiNii: DA01762650
* DSI: 11
* FNZA: 979
* GND: 119217945
* ISNI: 0000 0000 6649 2723
* LCCN: nr91010371
* NKC: ola200208186
* NLA: 36032475
* NTA: 248736663
* PIC: 342285
* RERO: 02-A011711280
* RKD: 5102
* SELIBR: 243759
* SNAC: w6204cdw
* SUDOC: 034897798
* Trove: 1194128
* ULAN: 500003591
* VIAF: 44414954
* WorldCat: lccn-nr91010371

 |
**זהבן קסנתורנוס** (שם מדעי: *Oriolus xanthornus*) הוא מין של ציפור טרופית ממשפחת הזהבניים, החי באסיה הטרופית מהודו וסרי לנקה עד לאינדונזיה ומלזיה. הוא תואר על ידי החוקר קארולוס ליניאוס בשנת 1758 והוא בעל 5 תת-מינים.

משמעות השם
----------

משמעות השם זהבן מלטינית הוא זהוב וקסנתורנוס מיוונית עתיקה: ציפור צהובה, xanthos "צהוב" ornis "ציפור".

מאפיינים
--------

הזהבן מגיע לאורך 24 סנטימטרים והזכר הוא ציפור צבעונית הדומה למין זהבן מחלל. גופו של הזכר צהוב. כנפיו, ראשו וחלק מזנבו שחורים. לעומת זו לנקבה החלק התחתון של הגוף ירקרק. הצעירים דומים לנקבה.אך יש להן פסים כהים על החלק התחתון של הגוף והצבע השחור לא בולט בגרון. הזהבן חי ביערות גשם, יערות פתוחים וחורשים מהודו וסרי לנקה עד לאינדונזיה. הזהבן ניזון בעיקר מחרקים ופירות כמו תאנים. הקן בנוי על העץ והנקבה מטילה שתי ביצים.

תת-מינים
--------

* *O. x. xanthornu*s - תואר בידי קארלוס ליניאוס. נפוץ מצפון הודו והודו סין
* *O. x. maderaspatanus* - נפוץ במרכז ודרום הודו. תואר במקור כמין נפרד. תואר בידי ג'יימס פרנקלין.
* *O. x. ceylonensis* - נפוץ בסרי לנקה. תואר במקור כמין נפרד. תואר בידי שארל לוסיאן בונפרטה.
* *O. x. reubeni* - נפוץ באיי אנדמן וניקובר. תואר בידי הומיון עבדולאלי.
* *O. x. tanakae* - נפוץ בצפון-מזרח בורנאו. תואר בידי נגמיצ'י קורודה.

תפוצה
-----

הזהבן חי במדינות הבאות: הודו, סרי לנקה, מיאנמר, אינדונזיה, מלזיה, תאילנד, קמבודיה, סינגפור, לאוס ווייטנאם.

קישורים חיצוניים
----------------

ויקישיתוף מדיה וקבצים בנושא **זהבן קסנתורנוס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ITIS
* NCBI
* GBIF
 |

הערות שוליים
------------

1. ↑  זהבן קסנתורנס באתר הרשימה האדומה של IUCN
לייטננט קולונל סר **ג'ורג' סטיוארט סיימס** (באנגלית: **George Stewart Symes**;‏ 29 ביולי 1882 - 1962) היה איש צבא בריטי ואיש הממשל הקולוניאלי הבריטי ששימש גם כמזכיר ראשי לממשלת המנדט הבריטי.

חייו
----

סיימס החל את דרכו כאיש צבא, ולאחר שסיים את לימודיו באקדמיה המלכותית הצבאית בסנדהרסט התגייס לצבא הבריטי ב-1900. הוא שירת במלחמת הבורים בשנת 1902, ובאזור מחוז עדן, שהיה אזור ספר ולא חלק מהמושבה הבריטית, בין השנים 1903–1904. על שירותו באזור זה הוענק לו אות השירות המצוין על אף שלמשרתים באזור עדן לא הוענקו בדרך כלל אותות שכן מסיבה מנהלית שירות זה לא נחשב ל"שירות פעיל". לאחר מכן שירת כקצין בסודאן וכאיש מנהלה במצרים. בשנת 1917 הוענקה לו דרגת לייטננט קולונל. בשנה זו גם קיבל את עיטור מסדר מיכאל הקדוש וג'ורג' הקדוש, בתחילה כעמית, ובשנת 1931 הועלה לדרגת מפקד במסדר.

בשנת 1920 הגיע לארץ ישראל ושימש מספר שנים כנציב מחוז הצפון, וכממלא מקומו של המזכיר הראשי של ממשלת המנדט, גילברט קלייטון. בתפקיד זה הראה יחס אוהד ליהודים. ביוני 1924 מילא את מקומו של המזכיר הראשי. בשנת 1925 מונה לכהונת המזכיר הראשי לממשלת המנדט, הכהונה השנייה בחשיבותה בשנות המנדט. בעת מינויו כתבו העיתונים הערבים כי הוא מונה בשל לחצם של היהודים, וכי הוא מונה בחופזה על ידי הרברט סמואל בטרם סיים זה את כהונתו כנציב עליון, על מנת להעמיד את יורשו, הרברט פלומר בפני עובדה מוגמרת. במילוי תפקידו נחשב על ידי היהודים לפקיד הגון וחסר פניות. בזכרונותיו כתב כי כשנועץ עם חיים ויצמן כיצד לנהוג ביהודים, השיב לו ויצמן כי יש לנהוג איתם "כאילו היו אנגלים" וכך השתדל לעשות. הוא סיים את תפקידו בארץ ישראל בשנת 1928.

בין 1928 ל-1931 שב לעדן ושימש שם כמפקד הצבא הבריטי במושבה. בין 1931 ל-1933 שימש כמושל טנגניקה ובין 1934 ל-1940 כמושל כללי של סודאן האנגלו-מצרית.
בשנת 1939 עוטר בתואר מסדר האימפריה הבריטית.

סיימס היה נשוי, ולו שני ילדים. בנו, פליקס ג'ון סטיוארט סיימס, נהרג במלחמת העולם השנייה בעת ששירת ביחידת העילית SAS. סיימס היה בן דודו של הסופר אוולין וו.

בשנת 1946 פרסם ספר זיכרונות בשם "מסע של חובה" (Tour of duty). בשנת 1962 מת.

קישורים חיצוניים
----------------

ויקישיתוף מדיה וקבצים בנושא **סטיוארט סיימס** בוויקישיתוף
* י. מיכאלי, איש הסדר, דואר היום, 18 במאי 1925

הערות שוליים
------------

1. ↑  George Stewart Symes
2. ↑  Lieutenant Colonel Sir (George) Stewart Symes
3. ↑  קולונול סיימס בירושלים, דואר היום, 29 ביוני 1924
4. ↑  עוד על חלופי המשמרות, דואר היום, 9 ביוני 1925
5. ↑  אפרים ברוידא, אנגלי בלתי רגיל, דבר, 7 בפברואר 1947, המשך
6. ↑  סיר סיימס - מושל כללי בטנגניקה, דואר היום, 11 בינואר 1931
7. ↑  עשרים שנה לשלטון אזרחי בארץ, הצופה, 16 בספטמבר 1940
8. ↑  אתר זיכרון לאנשי הכוחות המיוחדים

| המזכירים הראשיים של ממשלת המנדט |
| --- |
| 

|  |
| --- |
| וינדהאם דידס • גילברט קלייטון • סטיוארט סיימס • הארי לוק • מארק איצ'יסון יאנג • ג'ון האתורן הול • ויליאם דניס באטרשיל • ג'ון מקפרסון • ג'ון שאו • הנרי גרני |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007268782405171
* BnF: cb17990953m (data)
* SNAC: w6vv204r
* VIAF: 98247004
* WorldCat: viaf-98247004

 |
**אדולף טייקו קמגאנג** (נולד ב-23 ביוני 1990 בבנדז'ון) הוא כדורגלן קמרוני המשחק כמגן במועדון הכדורגל סושו.

קריירת מועדונים
---------------

טייקו החל את הקריירה המקצועית שלו בעונת 2009/2008, במדי קבוצת ארסנל יאונדה הקמרונית. לאחר עונה אחת בקבוצת הבוגרים של המועדון, עבר במהלך פגרת החורף לאירופה, כאשר חתם במועדון האוקראיני מטלורג זפוריז'יה.

במטלורג הפך לשחקן הרכב במהרה. את שערו הראשון באוקראינה, כבש טייקו ב-12 באפריל 2009, בתיקו החוץ 1-1 של קבוצתו מול איליצ'בץ מריאופול, במסגרת המחזור ה-23 בליגה המקומית. במהלך 2013, הושאל למועדון הרוסי קרסנודאר, במדיו שותף ב-5 משחקי ליגה בלבד לפני שחזר למטלורג. בעונת 2014–2015, עבר לשחק בשורות צ'רנומורץ אודסה, יריבתה של מטלורג מליגת העל האוקראינית. בקבוצתו החדשה שיחק במשך עונת אחת בלבד, בה שותף ב-21 משחקי ליגה, ואף הושאל לתקופה קצרה לקאחמט גרוזני הרוסית.

ב-2015, עבר למועדון הצרפתי סושו. טייקו כבש את שערו הראשון עבור המועדון הצרפתי, ב-19 בינואר 2016, במשחק ניצחון החוץ 1–2 מול בסטיה במסגרת הסיבוב העשירי של הגביע הצרפתי. כשבועיים לאחר מכן, ב-5 בפברואר 2016, כבש את שערו הראשון במדי סושו במסגרת הליגה, כאשר כבש את שערה היחיד של קבוצתו בעת הפסד הבית להכוכב האדום פריז, במחזור ה-25 של העונה הסדירה.

קריירה בינלאומית
----------------

טייקו נכלל בסגל הנבחרות הצעירות של קמרון. ב-2009, הוא נכלל בסגל נבחרתו לטורניר גביע העולם בכדורגל עד גיל 20, במסגרתו שותף ב-3 משחקים בינלאומיים. טייקו ערך את הופעת הבכורה שלו עבור נבחרת קמרון הבוגרת הייתה ב-29 במרץ 2016, במשחק התיקו 0-0 מול דרום אפריקה, במסגרת טורניר המוקדמות לגביע אפריקה לאומות 2017. כמו כן, טייקו היה שותף לסגל הזוכה של נבחרת קמרון בגביע אפריקה לאומות ב-2017. ביוני 2017, טייקו נכלל בסגל נבחרתו למשחקי גביע הקונפדרציות 2017 שנערכו ברוסיה. הוא שותף בכל שלושת משחקיה של קמרון שהודחה בשלב הבתים.

קישורים חיצוניים
----------------

ויקישיתוף מדיה וקבצים בנושא **אדולף טייקו** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑  אדולף טייקו ואבליה אמבנגה מתחילים לשחק באחמט, באתר fc-akhmat.ru

| **נבחרת קמרון – גביע אפריקה לאומות 2017 (אלופת אפריקה)** |
| --- |
| 1 אונדואה • 
2 מבוקה • 
3 נקולו • 
4 טייקו • 
5 נגדאו-נגג'וי • 
6 אויונגו • 
7 אנז'י • 
8 מוקאג'ו • 
9 זואה • 
10 אבובקאר • 
11 סאלי • 
12 בויה •
13 באסוגוג • 
14 מנדז'ק •
15 סיאני •
16 גודה •
17 דג'אום •
18 טאמפה •
19 פאי •
20 אקמבי •
21 ג'טיי •
22 נגוום •
23 בוקווה •
מאמן: ברוס | קמרוןקמרון |

| **נבחרת קמרון – גביע הקונפדרציות 2017** |
| --- |
| 1 אונדואה • 
2 מבוקה • 
3 זמבו אנגיסה • 
4 טייקו • 
5 נגדאו-נגג'וי • 
6 אויונגו • 
7 אנגמלאו • 
8 מוקאג'ו • 
9 זואה • 
10 אבובקאר • 
11 בומאל • 
12 גיהואטה •
13 באסוגוג • 
14 מנדז'ק •
15 סיאני •
16 אוננה •
17 דג'אום •
18 טאמפה •
19 פאי •
20 אקמבי •
21 אוונה •
22 נגוום •
23 בוקווה •
מאמן: ברוס | קמרוןקמרון |
**במבירפטור** (שם מדעי: ***Bambiraptor***; מילולית: "שודד במבי") הוא סוג של דינוזאור נכחד ממשפחת הדרומאוזאוריים שחי לפני 72 מיליון שנים מזמננו. הדינוזאור תואר בשנת 2000 בידי משלחת של אוניברסיטת קנזס, אוניברסיטת ייל ואוניברסיטת ניו אורלינס והוא התגלה לראשונה בתוך הפארק הלאומי גליישר שבמונטנה ב-1993 בידי צייד מאובנים צעיר, אשר חפר לצד הוריו וחשף שלד ש-95% ממנו הושלם. שלד זה נבדק בידי חוקרים כמו ג'ון אוסטרום, אשר טען שדינוזאור הוא מאובן מעבר לאבות העופות המודרניים, בהתבסס על גופו הקל ומבנה העצמות הדומות לאלה של עופות. ככל הנראה היה זה דינוזאור מנוצה כמו קרוביו. שלד זה נחקר, וב-1997 הניחו מספר חוקרים שהוא שייך לולוצירפטור בהתבסס על המבנה שלו, אך הוא הופרד לסוג משלו בשנת 2000.

דינוזאור זה הגיע לאורך של מטר אחד בלבד ומשקל של לא יותר משני קילוגרם ובגלל גודלו הקטן סוברים שמדובר בפרט צעיר, ייתכן של סוג דרומזאור אחר - הזאורורניתולסט. גודל של פרט בוגר הגיע לאורך מטר וחצי ולמשקל 5 ק"ג, ע"פ הערכה של החוקר גרגורי ס. פאול. גודלו הקטן, המזכיר את האייל הבדיוני המפורסם "במבי", נתן לדינוזאור את שמו.

הדינוזאור היה בעל גפיים קדמיות ארוכות מאוד עם אצבעות מופנות קדימה וכן רגליים אחוריות ארוכות שעזרו לו לרוץ מהר והיה בעל מוח גדול בהרבה מהיחס לגופו, כך שהוא היה טורף חברתי פעיל.

דינוזאור זה נחשב לקרוב של דרומזאורים אחרים כמו הזאורורניתולסט והאטרוסירפטור. שלושה סוגים אלה שייכים לתת-המשפחה Saurornitholestinae.

קישורים חיצוניים
----------------

ויקישיתוף מדיה וקבצים בנושא **במבירפטור** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* GBIF
 |

איור אפשרי
הבמאית אריאן מנושקין
הבמאי פיטר ברוק
**במאי תיאטרון** הוא הדמות המרכזית בתחום העשייה התיאטרונית. הוא אמור לראות תמונה כוללת, לנתח ולפרש מחזה, לתזמר העלאה של מחזה ולהבטיח את איכות ושלמות המוצר התיאטרוני, על ידי איחוד המאמצים, האמצעים, והכלים השונים של ההפקה. הבמאי עובד עם המפיק, המחזאי ויתר בעלי התפקידים בהפקה, לרבות השחקנים. הבמאי משמש למעשה מנהל אמנותי של ההפקה, והוא מנצח על כלל פעילויות ההפקה - תחקיר, משחק, עיצוב במה, עיצוב תלבושות, עיצוב תאורה, עבודת במה, עיצוב סאונד וכל התכנים הפילוסופיים והאמנותיים. לצד הבמאי פועל המפיק, המנהל את הנושאים הטכניים של ההפקה (שאינם קשורים לתוכן האמנותי של היצירה) כמו התקציב ולוחות הזמנים.

בתיאטרון המודרני, הבמאי הוא בדרך כלל מוביל החזון. הוא מחליט על התפיסה האמנותית והפרשנות של הטקסט. יש במאים השותפים גם ליצירת וכתיבת הטקסט, אם על ידי ליווי המחזאי בתהליך היצירה במחזות חדשים, על ידי עיבוד מודרני של מחזה קלסי, או עיבוד טקסט ספרותי או דוקומנטרי למחזה. ידועה גם התופעה של מחזאים שמביימים את מחזותיהם בעצמם, כמו מייק לי הבריטי, חנוך לוין, הלל מיטלפונקט, פיטר ברוק, אריאן מנושקין ואחרים.

תפקיד הבמאי, כמתואר לעיל, הוא חידוש בהיסטוריה של התיאטרון, שראשיתו באירועים בודדים בסוף המאה ה-19 ומיצובו במרכז העשייה התיאטרונית נפוץ מאז ראשית המאה ה-20. לפני כן השחקנים והמחזאי היו אחראים להפקת המחזה ותיאום פעילויות המשתתפים. למרות שיש עדיין הפקות וקבוצות תיאטרון הפועלות ללא במאי, הבמאי נחשב היום לדמות חיונית בתהליך יצירת המופע התיאטרלי.

מרכיבים רבים יוצרים את סגנונו הייחודי של הבמאי ואת שפת התיאטרון האישית שלו. בהם:

* רמת שיתוף הצוות בתהליך היצירה (מסמכותיות קיצונית לעבודת קולקטיב)
* אופן השימוש בתפאורה (ריאליסטית, סימבולית, מינימליסטית, מופשטת... )
* שיטת הדרכת שחקנים
* אופן עבודה עם טקסט (שימוש במחזות, עיבודים ספרותיים, בניית טקסט באלתור עם השחקנים...)
* אופן הצגת הסיפור
* ניהול ממד הזמן

רוב הבמאים עובדים במסגרת קבוצות תיאטרון קיימות כחלק מאנסמבל הבמאים של הקבוצה. מקצתם מקימים קבוצת תיאטרון שהם מנהלים ובמסגרתה מביאים לידי ביטוי את ה"אני מאמין" התיאטרוני הייחודי שלהם. דוגמאות: אריאן מנושקין שהקימה את תיאטרון השמש המפורסם בפריז, פיטר ברוק שהקים את המרכז הבינלאומי ליצירה תיאטרונית ולמחקר תיאטרוני בפריז, יבגני אריה שהקים את תיאטרון גשר, רנה ירושלמי שהקימה את אנסמבל עיתים, דורון שמש שתורם לקהילת נוער, אוריאל זוהר שהקים את תיאטרון הטכניון ועוד.

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **במאי תיאטרון** |
| ויקישיתוף תמונות ומדיה בוויקישיתוף: **במאי תיאטרון** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007534173005171
* BnF: cb13162679d (data)
* GND: 4185053-1
* LCCN: sh85134614
* NKC: ph119507

 |
**שפיצברגן** (בנורווגית: **Spitsbergen**) הוא האי הגדול ביותר מבין איי סבאלברד בנורווגיה, המשתרע על יותר ממחצית משטח הארכיפלג והוא האי היחיד מביניהם שמיושב באופן קבוע, עם 2,642 תושבים (2012). זהו האי המערבי ביותר בארכיפלג, והוא גובל באוקיינוס הקרח הצפוני (האוקיינוס הארקטי), הים הנורווגי וים גרינלנד. שטחו של האי 39,044 קמ"ר, הגדול בין איי נורווגיה ובמקום ה-36 בין איי העולם כולו. המרכז האדמיניסטרטיבי של שפיצברגן ואיי סבאלברד נמצא בלונגיירבין, בה יש גם שדה תעופה בינלאומי ונמל.

כלכלה
-----

חברה נורווגית וחברה רוסית מפעילות מכרות פחם בשפיצברגן. תיירות ומחקר הם שני מקורות הפרנסה העיקריים. בשפיצברגן נמצאת כספת הזרעים הגלובלית של סבאלברד, בתוך מבנה תת-קרקעי שמטרתו לשמור על דוגמאות מתוך מגוון הזרעים בעולם, למקרה שאלו יכחדו מהעולם.

היסטוריה
--------

האי יושב לראשונה במאות ה-17 וה-18 כבסיס לציד לווייתנים, אך ננטש בהמשך. בתחילת המאה ה-20 החלו לכרות במקום פחם, ובעקבות כך הוקמו מספר יישובי קבע. אמנת סבאלברד שנחתמה ב-1920 הכירה בריבונות נורווגיה על ארכיפלג סבאלברד, אך הגדירה אותו כאזור מפורז מבחינה צבאית והתירה לשאר המדינות החתומות ליהנות ממשאביו הטבעיים. בשנת 1925 הכריזה נורווגיה רשמית על סיפוח האי לנורווגיה. בשנת 1940 התגוררו בקבוצת האיים פחות מ-3000 תושבים.

בספטמבר 1941 עלה על האי כוח צבא בריטי במטרה למנוע השתלטות גרמנית על האי.

החי והצומח
----------

הצמחייה באי נהנית משעות אור ארוכות בקיץ, המפצות על מיעוט שעות האור בחורף בשל שמש חצות, ונספרו כ-165 זני צמחים. האי הוא אתר רבייה לעופות מים רבים, כמו סערון שחפי, אלקה קטנה ושחף לבן-כנף. באי ובים סביבו חיים דובי הקוטב, שועלי שלג, אייל הצפון, ניבתנים, כלבי ים ועוד. שישה פארקים לאומיים מגנים על רוב שטחו של האי שפיצברגן.

* העיירה לונגיירבין, המרכז האדמיניסטרטיבי של שפיצברגן וסבאלברדהעיירה לונגיירבין, המרכז האדמיניסטרטיבי של שפיצברגן וסבאלברד
* אייל סבאלברד, תת-מין של אייל הצפון, האנדמי לארכיפלגאייל סבאלברד, תת-מין של אייל הצפון, האנדמי לארכיפלג

קישורים חיצוניים
----------------

ויקישיתוף מדיה וקבצים בנושא **שפיצברגן** בוויקישיתוף
* על שפיצברגן באתר נורווגיה
* אינפורמציה ותמונות משפיצברגן (באנגלית)
* גולן לובנוב, ‏עולם החי של שפיצברגן ואיי סבאלברד, באתר GoTravel
* דנדן בולטין‏, שפיצברגן, נורווגיה: יותר חיות מאנשים ושלג בכל מקום, באתר וואלה!‏, 2 במאי 2013
* אתי ואוריאל ישיב, ‏הפלגה לשפיצברגן - להגיע עד סוף העולם, באתר GoTravel
* רועי גליץ‏, שפיצברגן: הפלגה אינטימית לקוטב וארץ ההרים המחודדים, באתר וואלה!‏, 09 בנובמבר 2017
* שפיצברגן, באתר אנציקלופדיה בריטניקה (באנגלית)

הערות שוליים
------------

1. ↑  ספוח שפיצברגן לנורבגיה, דבר, 17 באוגוסט 1925
2. ↑  נורוויגיה, הצופה, 10 באפריל 1940
3. ↑  צבא בריטי עלה בשפיצברגן, המשקיף, 10 בספטמבר 1941

|  |  |
| --- | --- |
| בקרת זהויות עריכת הנתון בוויקינתונים | 
* NARA: 10044787
* NKC: ge189004
* SUDOC: 027437078
* VIAF: 1146574855638151452
* WorldCat: viaf-1146574855638151452

 |
**שיטת רַיילֵי** היא שיטת אנרגיה בתחום תורת האלסטיות על שמו של ג'ון ויליאם סטראט ריילי, המשמשת למציאת התדירות היסודית (fundamental frequency) של מבנה הנתון לעמיסה דינמית. התדירות המתקבלת תהיה תמיד מעט גבוהה יותר מן התדירות האמיתית עקב הזנחות בחישוב אנרגיית העיבורים של המבנה.

המאפיין המרכזי של מערכת דינמית הוא התדירויות האופייניות שלה, אשר מהוות אינדיקציה לכשל אפשרי של המבנה בעת עמיסה דינמית. עקרון ריילי מבוסס על מספר הנחות:

1. בתנודה בתדירות האופיינית, כל אלמנט מסה של הקורה נע בתנועה הרמונית פשוטה באותה תדירות זוויתית ω.
2. בתנודה בתדירות האופיינית, האנרגיה הקינטית המקסימלית שווה לאנרגיה הפוטנציאלית המקסימלית.
3. האנרגיה הפוטנציאלית במערכת שווה לאנרגיית העיבור של הקורה.

שיטת ריילי
נבחן מקרה שבו הקורה בעלת מסה זניחה ועליה מורכבות משקולות במשקל Wi כל אחת. האנרגיה הפוטנציאלית המקסימלית במערכת שווה לעבודת המשקולות, כאשר yi היא משרעת התנודה המקסימלית:

{\displaystyle \ U\_{max}={1 \over 2}\sum \_{i}W\_{i}y\_{i}}
מצד שני, האנרגיה הקינטית המקסימלית מתקבלת מכך שהמהירות המקסימלית בתנועה הרמונית פשוטה שווה למכפלת המשרעת בתדירות:

{\displaystyle \ v\_{max}=\omega y\quad \Rightarrow \quad KE\_{max}={\frac {\omega ^{2}}{2g}}\sum \_{i}W\_{i}y\_{i}^{2}}
כאשר נשווה בין שני הביטויים נקבל את מנת ריילי (Rayleight quotient):

{\displaystyle \ \omega ^{2}={\frac {g\sum \limits \_{i}W\_{i}y\_{i}}{\sum \limits \_{i}W\_{i}y\_{i}^{2}}}}
אם מדובר בקורה בעלת פילוג מסה μ ליחידת אורך, אנרגיית העיבורים האגורה כתוצאה מכפיפה שווה:

{\displaystyle \ U\_{bending}={1 \over 2}\int \limits \_{0}^{L}Md\theta }
כאשר M הוא פילוג המומנט ו-θ היא פילוג שיפוע הקורה. מתורת אוילר ברנולי ידוע:

{\displaystyle \ {\frac {M}{EI}}={\frac {d\theta }{dx}}={\frac {d^{2}y}{dx^{2}}}}
באמצעות הפיכת הסכימה לאינטגרציה והצבת הקשר האחרון, נקבל:

{\displaystyle \ \omega ^{2}={\frac {EI}{\mu }}{\frac {\int \limits \_{0}^{L}(y'')^{2}dx}{\int \limits \_{0}^{L}y^{2}dx}}}
כאשר μ היא מסה ליחידת אורך של המוט.

בבעיות מציאותיות לא נזניח את מסת הקורה ואז, על מנת לחשב את התדירות העצמית, נציב את משוואת השקיעה עבור אותה תדירות. מאחר שצורת השקיעה לרוב אינה ידועה, נוח להציב את משוואת השקיעה הסטטית (העקום האדום באיור) או משוואה אקוויוולנטית מבחינה אנרגטית (העקום הירוק באיור).

במקרה הכללי ביותר, בו μ,E,I משתנים לאורך הקורה, המשוואה המתארת את המערכת היא:

{\displaystyle \ \int \limits \_{0}^{L}EI\left({\frac {d^{2}y}{dx^{2}}}\right)^{2}dx=\int \limits \_{0}^{L}\mu \left({\frac {dy}{dx}}\right)^{2}dx}

ראו גם
------

* שיטת גלרקין
* שיטת ריילי ריץ

לקריאה נוספת
------------

* Francis S. Tse, *Mechanical Vibrations*, 1963.

| מאמץ (הנדסה) |
| --- |
| מאמצים | מאמץ • מאמץ גזירה • מאמץ כפיפה • מאמץ לחיצה • מאמץ מתיחה • מאמץ פיתול • מאמץ קריסה • עייפות החומר |
| נושאי עזר | מומנט כפיפה • מומנט כוח • אלסטיות • מעוות • חוק הוק • עקומת מאמץ-מעוות • כניעה (הנדסה) |
| מודולי האלסטיות | מודול האלסטיות • מודול הגזירה • מקדם פואסון • קבועי לאמה • מודול הנפח |
| שטחים ונפחים | שטח • מומנט התמד • מומנט ההתמד של השטח • מומנט התמד פולרי של השטח • משפט שטיינר-הויגנס • טנזור התמד • טבלת טנזורי התמד • מומנט ראשון של שטח |
| נושאים משלימים | חוזק חומרים • טנזור מאמצים • מאמצים ראשיים • מעגל מור • היפותזות חוזק • שיטות אנרגיה • חוקי קסטיליאנו |
שגיאות פרמטריות בתבנית:מקורות   
פרמטרי חובה [ נושא ] חסרים 

המדינות אשר מסומנות בצבע ירוק הן המדינות בהן מותר להחזיק בריבוי אזרחויות והמדינות אשר אינן מתירות להחזיק באזרחות מסומנות בצבע אדום. המדינות המסומנות בצבע אפור הן המדינות לגביהן אין מידע. במדינות רבות המצב יותר מסובך מ"כן" או "לא" חד-משמעי.
**ריבוי אזרחויות** או **אזרחות כפולה** היא מצב שבו יש לאדם אזרחות בשתי מדינות או יותר.

לכל מדינה חוקים משלה לפיהם מוענקת האזרחות. חלק מהמדינות מעניקות אזרחות באופן אוטומטי בלידה לאנשים שאחד מהוריהם הוא אזרח באותה מדינה (אזרחות מתוקף לידה), או לאנשים שנולדו בתחום המדינה, או דרך נישואים לאזרח המדינה. מדינות אחרות (כמו אוסטרליה) מגבילות את ההענקה של האזרחות לילדיהם של אזרחי המדינה לפי תנאים מוגדרים. בנוסף אזרחות מוענקת בתהליך אזרוח - במצב זה מדינות רבות שומרות את הזכות לפסול את האזרחות של אותם התושבים אם יראו לנכון לעשות כן.

רוב המדינות המאפשרות לתושביהן להחזיק באזרחות כפולה אינן מכירות בכך שתושביהן הם רב-לאומיים, כלומר הן מחשיבות את אזרחיהן כאזרחי מדינתם בלבד. פירוש הדבר לדוגמה הוא כי אדם בעל אזרחות כפולה אינו יכול להסתמך על השימוש באזרחות הנוספת כמסמך פורמלי מזהה בפני הרשויות במדינה הנוספת שבה הוא אזרח. מדינות אחרות, כמו איראן או מקסיקו, מסרבות באופן עקרוני לתת שירותים קונסולריים לאזרחיהן כאשר הם מתגוררים כאזרחים במדינה בה הקונסוליה ממוקמת.

קיימות גם מדינות רבות אשר אינן מעוניינות שאזרחיהן יחזיקו כלל באזרחות כפולה, ומשום כך הן נוקטות בצעדים מחמירים כדי למנוע התפשטות תופעה זו. לעיתים עצם הבקשה של אזרחות נוספת עלולה להוביל לפסילה אוטומטית של האזרחות אם האזרחות האחרת הושגה באופן פעיל בשליטתו של המבקש (לדוגמה, בדנמרק, יפן, סינגפור והודו) או אף גוררת עונש על פשיעה בשל השגת אזרחות נוספת (בערב הסעודית). במדינות אחרות לעיתים ירשו להחזיק מספר לא מוגבל של אזרחויות. אף על פי כן, משום שכל מדינה מחליטה לעצמה מי הם האזרחים שלה, בהתבסס אך ורק על החוקים שלה ובדרך כלל בלי להתחשב בחוקים של המדינות האחרות, ייתכן מצב שבו אדם יהיה אזרח בשתי מדינות או יותר, אף שבחלק מהמדינות או בכולן חל איסור על החזקה באזרחות כפולה.

במדינות רבות האזרחות הכפולה אף נחשבת רצויה בעיני השלטון משום שהיא מגבירה את ההזדמנויות של אזרחיהן לתחרות ולבניית קשרים גלובליים. מדינות אחדות אף נקטו בצעדים אקטיביים כאשר החלו לאשר לאזרחיהן להחזיק באזרחות כפולה (כמו אוסטרליה, מאז 4 באפריל 2002).

בישראל אדם רשאי להחזיק בריבוי אזרחויות. חריג לכלל זה נקבע בתיקון לחוק יסוד: הכנסת משנת ה'תשנ"ו (סעיף 16א) ולפיו חבר הכנסת לא רשאי להצהיר אמונים אלא אם פעל להסרת אזרחותו הנוספת, אם הדבר אפשרי לפי חוקי אותה מדינה. סעיף דומה קיים בחוק יסוד: הממשלה (סעיף קטן 6(ד)) בנוגע למינוי לשר בממשלת ישראל. על פי חוק האזרחות אדם המתאזרח שלא מכוח חוק השבות חייב לוותר על אזרחות קודמת.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **אזרחות כפולה** |

* חוק האזרחות, פרק שלישי סעיף 14 - אזרחות כפולה ומקום מגורים כפול, באתר נבו.

|  |  |
| --- | --- |
| בקרת זהויות עריכת הנתון בוויקינתונים | 
* NKC: ph292492

 |
**ז'יגמונד קנדה** (במקור עד 1917 **קליין**, בהונגרית: **Kende Zsigmond**; בודפשט, 6 ביולי 1888 – בודפשט, 16 בדצמבר 1971) היה רופא הונגרי-יהודי, בקטריולוג מזון, יושב ראש מפלגה, חבר מייסד של חוג גלילאו, אביו של הסוציולוג פטר קנדה.

קורות חיים
----------

טופס בחירות לפרלמנט ההונגרי בשנת 1945. קנדה מופיע במקום השלישי במפלגה השנייה משמאל בטופס, כמועמד המפלגה הרדיקלית ההונגרית.
קנדה נולד במשפחה יהודית, אביו היה פילפ קליין, סוחר חלב, אמו הייתה פאני פרידמן. הוא סיים גימנסיה ובגיל 20 היה ממקימי חוג גלילאו, לאחר מכן מזכיר החוג, נשיאו ועורך כתב העת שלו ( "המחשבה החופשית" 1911-1912). בשנת 1911, לאחר שקיבל את תואר הדוקטור ברפואה, קיבל משרה בבית החולים רוקוש בבודפשט כרופא ובהמשך כרופא הראשי. הוא השתתף במלחמת העולם הראשונה כרופא. משנת 1914 היה ראש קבוצת הנוער של "המפלגה הבורגנית הרדיקלית" (PRP) במשך כמעט חמש שנים. בתקופת הרפובליקה הסובייטית ההונגרית שימש כעוזר פרופסור במכון לבריאות הציבור בוועדת הרווחה העממית, וארגן את "ועדת המגפה" של המכון. בשל פעילותו תחת הרפובליקה, הוא פוטר מתפקידו בבית החולים כרופא ראשי בשנה שלאחר נפילת הרפובליקה.
בשנים 1920 עד 1946 עבד קנדה ב"חברת המחלבה המרכזית" כבקטריולוג. בשנות ה-30 של המאה ה-20 ארגן את "אגודת יום שלישי", שגם בה היה חבר. בשנת 1945 התמנה למנהל "חברת החלב הלאומית", ותפקידו היה לספק את חלב לעיר הבירה בודפשט. מאותה שנה כיהן כיו"ר פעיל וכנשיא "המפלגה הרדיקלית ההונגרית" במשך שלוש שנים, והיה גם גזבר קרן הבחירות של המפלגה. הוא היה מועמד בבחירות 1945 וגם בבחירות 1947. הוא היה חבר בית הנבחרים החל מה 12 בדצמבר 1947. בתחילה, מטעם המפלגה הרדיקלית ההונגרית, לימים מטעם "חזית העם העצמאית של הונגריה". באביב 1948, כמנהיג מפלגתו, צידד בעד הלאמה של אמצעי הייצור הפרטיים. משנת 1950 ובמשך 11 שנים, היה חבר מועצת העיר של רובע 13. הוא כיהן כיו"ר הוועדה המתמדת לבריאות הציבור. משנת 1948 במשך שנתיים היה מנהל האגף במכון הלאומי לבריאות הציבור. משנת 1950 היה יועץ במשרד המזון עד 1958. בין השנים 1959–1962 הועסק במעבדה הבקטריולוגית במרכז החלב, ועד פרישתו בשנת 1966 היה חבר גם במכון הלאומי לתזונה. תחום המחקר העיקרי שלו היה בקטריולוגיה בתעשיית החלב.

ראו גם
------

* K. Zs. (Tejipar, 1971. 4. sz.). ז'יגמונד קנדה. תעשיית החלב.
* הלקסיקון החדש של רוואי Révai Új Lexikona. Főszerk. Kollega Tarsoly István. Szekszárd, Babits, 1996
* לקסיקון ביוגרפי הונגרי חדש. Új magyar életrajzi lexikon. Főszerk. Markó László. Bp. Magyar Könyvklub

לקריאה נוספת
------------

* ז'יגמונד קנדה. ארכיב היסטורי Kende Zsigmond. Történelmi Tár
* לקסיקון ביוגרפי הונגרי Magyar életrajzi lexikon I. (A–K). Főszerk. Kenyeres Ágnes. Budapest: Akadémiai. 1967.
* ז'יגמונד קנדה. מוזיאון לספרות פטפי Kende Zsigmond. Petőfi Irodalmi Múzeum. (Hozzáférés: 2015. május 12.)
* אלמנך הפרלמנט ההונגרי Országgyűlés almanachja 1947-1949

הערות שוליים
------------

1. ↑  A Belügyminisztérium 1917. évi 54700. sz. rendelete

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0001 1154 9996
* VIAF: 162203132
* WorldCat: viaf-162203132

 |
**סידר סיטי** (אנגלית: **Cedar City**) היא עיר במחוז איירון שבמדינת יוטה שבארצות הברית. היא שוכנת 400 ק"מ דרומית לסולט לייק סיטי ו-290 ק"מ צפונית ללאס וגאס. העיר היא ביתה של אוניברסיטת דרום יוטה. לפי מפקד האוכלוסין משנת 2010, אוכלוסיית העיר מונה 28,857 בני אדם.

היסטוריה
--------

העיר יושבה בסוף שנת 1851 על ידי מורמונים שמקורם מפרוואן שביוטה, שנשלחו במטרה להקים אתר לעבודות ברזל. האתר קיבל את השם "פורט סידר" או "סידר סיטי" על שם העץ המקומי (ארז, באנגלית נקרא Cedar. למעשה לא היה זה ארז כלל אלא ערער). שתי קבוצות של גברים בהנהגתו של הנרי לנט הגיעו למקום ב-11 בנובמבר 1851, בעיצומה של סופת שלגים. בשנת 1855 הוקם אתר עבודות חדש במיקום אחר על פי הצעתו של בריגהם יאנג; סידר סיטי של ימינו ממוקמת במיקום זה. סידר הפכה לעיר ב-18 בפברואר 1868.

אתר עבודות הברזל נסגר כבר ב-1858, אולם עבודות כריית הברזל באזור נמשכו עד שנות ה-80 של המאה ה-20. סיום סלילת הרכבת לעיר בשנת 1923 ביססה את האזור כמרכז תיירותי לבאים לפארק לאומי ברייס קניון, פארק לאומי ציון, פארק לאומי גרנד קניון והמונומנט הלאומי סידר ברייקס. העיר הפכה להיות מרכז תיירותי, מסחרי, אקדמי ואמנותי של דרום-מערב יוטה.

דמוגרפיה
--------

על פי מפקד האוכלוסין משנת 2010, בעיר 20,527 בני אדם, 6,486 משקי בית ו-4,682 משפחות. הצפיפות בעיר היא 394.5 לקמ"ר. בעיר 7,100 יחידות דיור. ההרכב הגזעי של העיר הוא 92.06% לבנים, 2.53% אפריקאים-אמריקאים, 1.11% ילידים אמריקאים, 0.47% אסיאתים, 1.65% מגזעים אחרים ו-1.68% ממוצא של שני גזעים או יותר. היספנים או לטינים מכל גזע מהווים כ-4.14% מהאוכלוסייה.

ההכנסה החציונית של משקי הבית בעיר היא $32,403 וההכנסה החציונית למשפחה היא $37,509. כ-14.5% מהמשפחות ו-22.1% מהאוכלוסייה היו מתחת לקו העוני, כשבהם 20.2% מתחת לגיל 18 ו-4.2% בני 65 ומעלה.

גאוגרפיה ואקלים
---------------

העיר ממוקמת בדרום-מזרח האגן הגדול, וכ-32 ק"מ צפונה ממדבר מוהאבי. גובהה הוא 1,780 מטר מעל פני הים כך שמזג האוויר בה קריר יותר וצחיח פחות מהשכיח באזור. על פי מפקד האוכלוסין משנת 2010, שטחה של העיר הוא 52 קמ"ר.

| **אקלים בסידר סיטי** |
| --- |
| חודש | ינואר | פברואר | מרץ | אפריל | מאי | יוני | יולי | אוגוסט | ספטמבר | אוקטובר | נובמבר | דצמבר |
| שיא טמפרטורה מרבית (C°) | 21.1 | 22.8 | 25 | 22.8 | 35.6 | 38.3 | 40.6 | 37.8 | 36.1 | 31.1 | 23.9 | 20 |
| טמפרטורה יומית מרבית ממוצעת (C°) | 5.4 | 8.2 | 11.9 | 16.2 | 21.7 | 28.4 | 31.9 | 30.6 | 26.1 | 18.9 | 10.9 | 5.9 |
| טמפרטורה יומית מזערית ממוצעת (C°) | -7.5 | -5.1 | -2 | 0.9 | 5.3 | 10.1 | 14.3 | 13.8 | 8.7 | 2.2 | -3.4 | -7.4 |
| שיא טמפרטורה מזערית (C°) | -32.2 | -31.1 | -18.3 | -14.4 | -6.1 | -3.3 | 4.4 | 2.2 | -5 | -21.7 | -21.7 | -30.6 |
| משקעים ממוצעים (מ"מ) | 22.9 | 24.6 | 34 | 25.4 | 23.1 | 11.4 | 23.6 | 29.2 | 21.1 | 33 | 24.6 | 16.5 |

קישורים חיצוניים
----------------

ויקישיתוף מדיה וקבצים בנושא **סידר סיטי** בוויקישיתוף
* 

* אתר האינטרנט הרשמי של סידר סיטי (באנגלית)
* סידר סיטי, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007552711505171
* LCCN: n82157489
* MusicBrainz: 14e53175-44c8-46d6-ac4e-cecb7a29b3b5
* NARA: 10045532
* VIAF: 262678927
* WorldCat: lccn-n82157489

 |
**ז'זוס לוס** (בפורטוגזית: **Jesus Luz**; נולד ב-15 בינואר 1987) הוא דוגמן ברזילאי.

ביוגרפיה
--------

לוס נולד בריו דה ז'ניירו. בילדותו עבד דירה לעיתים קרובות, במיוחד לאחר הפרידה של הוריו כשהיה בן חמש. ב-2005 חתם לראשונה על חוזה בסוכנות דוגמנות. ב-2006 גר במשך חצי שנה בניו יורק שם התגורר אצל דודתו ולמד אנגלית.

ב-2007 הופיע בתצוגת האופנה "Fashion Rio 2007" שנערכה בעיר הולדתו. באותה תקופה החל ללמוד משחק, וקיבל תפקיד קטן בסדרת הטלוויזיה "Pegadoras". ב-2008 הוחתם על ידי סוכנות פורד מודלס ונחשב לאחד הדוגמנים הרווחיים של הסוכנות. באותה שנה הצלם סטיבן קליין בחר בו להצטלם לצד מדונה בהופעתה במגזין "W". מיד לאחר מכן נפוצו שמועות אודות מערכת היחסים ביניהם, ובהמשך הם יצאו כזוג באופן רשמי.

ב-2009 הופיע על שער מגזין האופנה הצרפתי "L'Officiel Hommes". באותה שנה דגמן לדולצ'ה וגבאנה וצעד בשבוע האופנה במילאנו.

בעת ביקורו בישראל דגמן למותג האופנה "TNT".

הוא הופיע בקליפ לשירה של מדונה Celebration, וגם הופיע בקליפ לשיר "Caliente" של הזמרת הרומנייה אינה.

מלבד הדוגמנות הוא גם תקליטן.

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **חסוס לוז** |
| ויקישיתוף תמונות ומדיה בוויקישיתוף: **ז'זוס לוס** |

* ז'זוס לוס, ברשת החברתית טוויטר
* ז'זוס לוס, ברשת החברתית אינסטגרם
* ז'זוס לוס, במסד הנתונים הקולנועיים IMDb (באנגלית)
* ז'זוס לוס, באתר ספוטיפיי
**ריאן מקגיניס** (באנגלית: **Ryan McGinnis**; נולד ב-15 במאי 1993) הוא שחקן ורקדן אמריקאי, הידוע בעיקר בשל תפקידו בסדרה הקומית "בטי" של רשת ABC, אוסטין מארלי. הוא הופיע גם בתפקיד גלן צ'יילדס ג'וניור בשני פרקים בעונתה השנייה של סדרת הדרמה "האישה הטובה" של רשת CBS.

חייו וקריירה
------------

מקגיניס למד שיעורי מחול באקדמיה למחול קנכט בלוויטאון, פנסילבניה, עבורה זכה בתוארי מחול לאומיים רבים. הוא היה הפטיט מאסטר דאנס של אמריקה בתחרות "Dance Masters of America" לשנת 2006. לאחר שהופיע בכמה פרסומות ובתפקידים קטנים בקומדיות המצבים של ניקלודיאון "iCarly" ו"ויקטוריוס", וכיכב בפרק של חוק וסדר: כוונה פלילית, מקגיניס לוהק לתפקיד חוזר בעונה הרביעית של הסדרה "בטי", אוסטין מארלי, מושא האהבה של ג'סטין סוארז, אותו מגלם מארק אינדליקטו, שהופיע בחמשת הפרקים האחרונים של התוכנית. הוא מופיע בסרט "Gayby" (אנ') משנת 2012.

פילמוגרפיה
----------

| שנה | סדרה/סרט | תפקיד | הערות |
| --- | --- | --- | --- |
| 2007 | iCarly | רקדן מס' 4 | פרק: "iDream of Dance" |
| 2009 | חוק וסדר: כוונה פלילית | סיראנו | פרק: "Family Values" |
| 2010 | בטי | אוסטין מארלי | 5 פרקים |
| 2010 | ויקטוריוס | רקדן מס' 1 | פרק: "Tori the Zombie" |
| 2010 | ספארק | טרודו | סרט קצר |
| 2010–2011 | האישה הטובה | גלן צ'יילדס ג'וניור | 2 פרקים |
| 2012 | Gayby | לוגן |  |
| 2012 | NYC 22 | דניאל טאנר | פרק: "Jumpers" |
| 2013 | חוק וסדר: מדור מיוחד | ג'ו דוסון | פרק: "Girl Dishonored" |
| 2014 | האמריקאים | קוק | פרק: "Martial Eagle" |
| 2014 | Unforgettable | מרשל |  |
| 2015 | Girls | סטודנט למחול |  |
| 2016 | Hard Sell | אריק |  |

קישורים חיצוניים
----------------

* ריאן מקגיניס, ברשת החברתית טוויטר
* ריאן מקגיניס, ברשת החברתית אינסטגרם
* ריאן מקגיניס, במסד הנתונים הקולנועיים IMDb (באנגלית)
* ריאן מקגיניס, באתר AllMovie (באנגלית)
* ריאן מקגיניס, במסד הנתונים הקולנועיים KinoPoisk (ברוסית)

הערות שוליים
------------

1. 1 2  Lane Napper, lanenappernow.com

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"ריאן מקגיניס"**.
**סטפן קולסניקוב** (ברוסית: **Степан Колесников**, ‏ 1879–1955), היה צייר ריאליסטי, יליד אוקראינה שעבד רוב חייו בסרביה.

ביוגרפיה
--------

קולסניקוב נולד במשפחת איכרים במחוז הדרומי של האימפריה הרוסית. הפוטנציאל האמנותי שלו זוהה מוקדם. בשנת 1897 הוא התחיל ללמוד בבית ספר לאמנות באודסה, מהחשובים מסוגו ברוסיה. בשנת 1903 התקבל קולסניקוב לאקדמיה הקיסרית לאמנויות, שם זכו ציוריו באופן קבוע בפרסים בתערוכות האביב השנתיות.

עבודתו הפורה בצבעי שמן ובמיוחד בצבעי גואש זיכתה אותו בהערכה הגבוהה ביותר מהאמן הרוסי הבכיר בימיו איליה רפין, כפי שעולה מתוכן התכתבותם, הנמצאת כעת בארכיון הרוסי.

ב-1919 הוא ומשפחתו היגרו לבלקן, וב-1920 התיישב בבלגרד, ממלכת הסרבים, הקרואטים והסלובנים, (יוגוסלביה לאחר 1929) שם בילה את שארית חייו כמהגר. קולסניקוב התקבל מיד בחצר המלוכה של ארצו החדשה. בין היתר, הוא קיבל משימה ממלכתית להוביל את עבודות השחזור של ציורים וציורי קיר רבים.

בשתים עשרה השנים האחרונות לחייו סבל קולסניקוב ממחלת פרקינסון. שרידיו קבורים בנקרופוליס הרוסי, חלק מבית הקברות החדש של בלגרד.

יצירה
-----

הנושא האהוב עליו היה תיאור הטבע הדרום רוסי והאוקראיני בתקופות התעוררותו המהירה - הפשרת שלגים, שיטפונות וימי אביב. הוא גם נהנה לצייר קומפוזיציות ביתיות, הכוללות אנשים וחיות בית. עם זאת על הבדים שלו, אפשר לראות רק לעיתים רחוקות את תווי הפנים המדויקים של הדמויות. בציוריו הוא משתשמש לרוב באותם צבעים - כחול או כתום בהיר.

במהלך מלחמת העולם הראשונה הוא פנה לציור הנושא הצבאי, ויצר סדרת יצירות שעוררה תגובה חיובית. קולסניקוב ידוע גם ביצירת רישומים רבים עשירים מאוד ומגוונים בתכנים.

בין היתר היה קולסניקוב חבר באגודה הרוסית "קהילת האמנים" ובאגודה האירופית "לאונרדו דה וינצ'י".

גלריה
-----

* 
* 
* 
* 
*

קישורים חיצוניים
----------------

ויקישיתוף מדיה וקבצים בנושא **סטפן קולסניקוב** בוויקישיתוף

הערות שוליים
------------

1. ↑  Подстадницкa, Татьянa; Татьянa Подстадницкa (2003). Степан Колесников, 1879–1955. Москва.

|  |  |
| --- | --- |
| בקרת זהויות עריכת הנתון בוויקינתונים | 
* RKD: 210176
* VIAF: 1409151778252918130000
* WorldCat (עם VIAF): 1409151778252918130000

 |
**אלגוריתם קורי העכביש (COBWEB)** משמש עבורמערכת גדלה שבה קיימת היררכיה של קיבוץ קונספטואלי (conceptual clustering). שיטת קורי העכביש הומצאה על ידי פרופסור דאגלס. ה. פישר, אשר נכון לשנת 2017 עובד באוניברסיטת ואנדרבילט.

אלגוריתם קורי העכביש מארגן תצפיות באופן הדרגתי לתוך עץ מסווג (classification tree). כל צומת סיווג בעץ מייצג מחלקה אשר מאופיינת על ידי חישוב הסתברותי. החישוב ההסתברותי מסכם את ההתפלגויות המותנות בתכונות של האובייקטים המסווגים תחת אותה צומת. עץ מסווג זה יכול לשמש כדי לחזות תכונות חסרות או את המחלקה של אובייקט חדש.

ישנן ארבע פעולות בסיסיות שאלגוריתם קורי העכביש משתמש בהן כדי לבנות אשכולות מסווגים. כל תהליך שנבחר תלוי בקטגוריית השירות (Category of utility) של הסיווג, המושגת על ידי יישום אלגוריתם זה. תהלכי הביצוע הם:

* מיזוג שני צמתים:   
 החלפת שני צמתים בצומת חדש, אשר צומתי המשנה שלו הם איחוד של הצמתים המקוריים, אשר מסכם את ההתפלגויות המותנות בתכונות של כל האובייקטים המסווגים תחת אותם צמתים.
* פיצול צומת:  
 צומת מפוצל על ידי החלפתו עם צומתי המשנה שלו.
* הוספת צומת חדש:  
 נוצר צומת חדש המתאים לאובייקט אשר מוכנס לתוך העץ.
* העברת אובייקט למטה בסדר ההיררכי:  
 קורא ביעילות את אלגוריתם קורי העכביש של האובייקט ואת עץ המשנה המושרש בתוך הצומת.

אלגוריתם קורי העכביש
--------------------

 *COBWEB*(*root*, *record*): Input: A COBWEB node *root*, an instance to insert *record* *if* *root* has no children *then* *children* := {*copy*(*root*)} *newcategory*(*record*) \\ adds child with record’s feature values. *insert*(*record*, *root*) \\ update root’s statistics *else* *insert*(*record*, *root*) *for* *child* *in* *root*’s children *do* calculate Category Utility for *insert*(*record*, *child*), set *best1*, *best2* children w. best CU. *end for* *if* *newcategory*(*record*) yields best CU then *newcategory*(*record*) *else* *if* *merge*(*best1*, *best2*) yields best CU then *merge*(*best1*, *best2*) *COBWEB*(*root*, *record*) *else if* *split*(*best1*) yields best CU then *split*(*best1*) *COBWEB*(*root*, *record*) *else* *COBWEB*(*best1*, *record*) *end if* *end*

קישורים חיצוניים
----------------

* יישום של קורי עכביש בשפת פייתון.

הערות שוליים
------------

1. ↑  Fisher, Douglas (1987). "Knowledge acquisition via incremental conceptual clustering" (PDF). *Machine Learning*. **2** (2): 139–172. doi:10.1007/BF00114265.(הקישור אינו פעיל)
2. ↑  Fisher, Douglas H. (ביולי 1987). *Improving inference through conceptual clustering*. AAAI Conference. Proceedings of the 1987 AAAI Conferences. Seattle Washington. pp. 461–465. `{{cite conference}}`:  (עזרה)
3. ↑  William Iba and Pat Langley. "Cobweb models of categorization and probabilistic concept formation". In Emmanuel M. Pothos and Andy J. Wills, (ed.). *Formal approaches in categorization*. Cambridge: Cambridge University Press. pp. 253–273. ISBN 9780521190480.`{{cite book}}`: תחזוקה - ציטוט: extra punctuation (link)
**יהודייה עם תפוזים** הוא ציור שמן על בד מעשה ידי הצייר הפולני אלכסנדר גרימסקי, שהושלם בשנת 1881. הציור ונרכש על ידי המוזיאון הלאומי בוורשה (אנ') ב-1928, נבזז על ידי הנאצים במהלך מלחמת העולם השנייה, והוחזר לפולין רק בשנת 2011.

תיאור
-----

הציור נעשה על ידי גרימסקי בוורשה בין 1880 ל-1881. בציור נראה בעלת חנות יהודייה (שהונצחה על ידי האמן בציור אחר, "יהודיה עם לימונים"). האישה לבושה בבגדים בלויים. יש לה כיסוי על הראש וצעיף על הכתפיים. היא נושאת שני סלי תפוזים. ברקע נראים גגות בתי העיר ורשה. פניה של האישה רציניות. לחייה המודגשות והקמטים הבולטים מגבירים את השפעת העצב וחוסר האונים המשתקפים בדמותה. לעומתם עומדים התפוזים, שצבעם מהווה התייחסות לחיים, לחום ולאקלים הדרומי. הצייר חתם את שמו בפינה השמאלית התחתונה ושם את שם העיר שבה צייר את התמונה.

היסטוריה
--------

התמונה הייתה שייכת במקור לחנות העתיקות Dom Sztuki בוורשה, והיא נרכשה על ידי המוזיאון הלאומי של ורשה ב-23 בפברואר 1928. במהלך הביזה של פולין במלחמת העולם השנייה, הציור נגנב על ידי הנאצים. מאז 1945 חיפשו הרשויות בפולין את מקום הימצאה. ב-26 בנובמבר 2010 הופיע הציור בשוק עתיקות בבוקסטהודה, גרמניה. משרד התרבות והמורשת הפולנית החל במשא ומתן להחזרת הציור לפולין. ב-15 ביולי 2011, לאחר ששילמה קרן PZU הפולנית לבעלים הגרמני, חזרה התמונה למוזיאון הלאומי. הסכום ששולם לא פורסם.

קישורים חיצוניים
----------------

ויקישיתוף מדיה וקבצים בנושא **יהודייה עם תפוזים** בוויקישיתוף

הערות שוליים
------------

1. 1 2  "Jewess with Oranges". Lost Museum. אורכב מ-המקור ב-24 בדצמבר 2013. נבדק ב-22 בדצמבר 2013. `{{cite web}}`:  (עזרה)
2. ↑  Elżbieta, Rogowska (ביוני–בספטמבר 2011). "ŻYDÓWKA Z POMARAŃCZAMI" (PDF). *Cenne, Bezcenne, Utracone* (בפולנית). Narodowy Instytut Muzealnictwa i Ochrony Zbiorów. **3** (64): 3–5. ISSN 1428-6467. נבדק ב-22 בדצמבר 2013. `{{cite journal}}`:  (עזרה)